CELEX: 32006D0241
Language: sk
Date: 2006-03-24 00:00:00
Title: 2006/241/ES: Rozhodnutie Komisie z  24. marca 2006  o určitých ochranných opatreniach so zreteľom na určité produkty živočíšneho pôvodu pochádzajúce z Madagaskaru, s výnimkou produktov rybolovu  [oznámené pod číslom K(2006) 888]   (Text s významom pre EHP)

25.3.2006   
            
            
               SK
            
            
               Úradný vestník Európskej únie
            
            
               L 88/63
            
         
      ROZHODNUTIE KOMISIE
   
   z 24. marca 2006
   o určitých ochranných opatreniach so zreteľom na určité produkty živočíšneho pôvodu pochádzajúce z Madagaskaru, s výnimkou produktov rybolovu
   [oznámené pod číslom K(2006) 888]
   (Text s významom pre EHP)
   (2006/241/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 97/78/ES z 18. decembra 1997, ktorou sa ustanovujú zásady organizácie veterinárnych kontrol produktov, ktoré vstupujú do Spoločenstva z tretích krajín (1), a najmä na jej článok 22,
   keďže:
   
               (1)
            
            
               Rozhodnutie Komisie 97/517/ES z 1. augusta 1997 o určitých ochranných opatreniach so zreteľom na určité produkty živočíšneho pôvodu pochádzajúce z Madagaskaru, s výnimkou produktov rybolovu (2), bolo podstatným spôsobom zmenené a doplnené (3). V záujme jasnosti a prehľadnosti by sa malo toto rozhodnutie kodifikovať.
            
         
               (2)
            
            
               Inšpekcie Spoločenstva na Madagaskare ukázali, že v tejto krajine existujú vážne nedostatky, pokiaľ ide o infraštruktúru a hygienu v zariadeniach na produkciu mäsa, a že neexistujú dostatočné záruky účinnosti kontrol vykonávaných príslušnými úradmi. Veterinárna správa na Madagaskare preukazuje vážne nedostatky a neuplatňovanie pravidiel Spoločenstva. V tejto krajine existuje možné riziko pre zdravie verejnosti, pokiaľ ide o produkciu a spracovanie živočíšnych produktov, s výnimkou produktov rybolovu.
            
         
               (3)
            
            
               Dovoz produktov živočíšneho pôvodu z Madagaskaru, s výnimkou produktov rybolovu, by sa nemal povoliť, pokiaľ nebude zaručené, že už nehrozí žiadne riziko.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Toto rozhodnutie sa uplatňuje na produkty živočíšneho pôvodu z Madagaskaru, s výnimkou produktov rybolovu.
   Článok 2
   Členské štáty zakážu dovoz produktov uvedených v článku 1.
   Článok 3
   Rozhodnutie 97/517/ES sa ruší.
   Odkazy na zrušené rozhodnutie sa považujú za odkazy na toto rozhodnutie a znejú v súlade s tabuľkou zhody uvedenou v prílohe II.
   Článok 4
   Toto rozhodnutie je určené členským štátom.
   
      V Bruseli 24. marca 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 24, 30.1.1998, s. 9. Smernica naposledy zmenená a doplnená nariadením Európskeho parlamentu a Rady (ES) č. 882/2004 (Ú. v. EÚ L 165, 30.4.2004, s. 1).
   
      (2)  Ú. v. ES L 214, 6.8.1997, s. 54. Rozhodnutie zmenené a doplnené rozhodnutím 97/553/ES (Ú. v. ES L 228, 19.8.1997, s. 31).
   
      (3)  Pozri prílohu I.
   
      PRÍLOHA I
      Zrušené rozhodnutie v znení neskorších zmien a doplnení
      
                  Rozhodnutie Komisie 97/517/ES (Ú. v. ES L 214, 6.8.1997, s. 54)
               
               
                   
               
            
                  Rozhodnutie Komisie 97/553/ES (Ú. v. ES L 228, 19.8.1997, s. 31)
               
               
                  iba čo sa týka odkazu na rozhodnutie 97/517/ES v článku 1
               
            
   
      PRÍLOHA II
      Tabuľka zhody
      
                  Rozhodnutie 97/517/ES
               
               
                  Toto rozhodnutie
               
            
                  článok 1
               
               
                  článok 1
               
            
                  článok 2 prvý pododsek
               
               
                  článok 2
               
            
                  článok 2 druhý pododsek
               
               
                  —
               
            
                  článok 3
               
               
                  —
               
            
                  —
               
               
                  článok 3
               
            
                  článok 4
               
               
                  —
               
            
                  článok 5
               
               
                  článok 4
               
            
                  —
               
               
                  príloha I
               
            
                  —
               
               
                  príloha II